เมื่อคิดวางแผนเกษียณ คำถามใดที่ให้คำตอบที่ที่สุดว่า ยิ่งเริ่มเร็ว ยิ่งดี
a. เริ่มวางแผนเกษียณเมื่อไร
b. จะเกษียณเมื่อไร
c. จะใช้ชีวิตหลังเกษียณกี่ปี
d. จะใช้เงินหลังเกษียณเท่าไรต่อเดือน
คำตอบที่ถูกต้องคือ a.  เนื่องจาก เพราะเมื่อคิดวางแผนเกษียณ คำถามที่ให้คำตอบที่ที่สุดว่า ยิ่งเริ่มเร็ว ยิ่งดี คือ คำถามที่ถามว่า เริ่มวางแผนเกษียณเมื่อไร

5 คำถาม พร้อมหรือไม่กับการวางแผนเกษียณ

คำถามที่ 1 เริ่มวางแผนเกษียณเมื่อไร หรือถามง่าย ๆ ว่าปัจจุบันอายุเท่าไร พร้อมหรือไม่ที่จะเริ่ม
คำตอบ คือ วางแผนเกษียณทันที หากเป็นสมัยก่อนหลายคนคิดเริ่มสตาร์ทตอนอายุทะลุ 30 ปีไปแล้ว หรือเริ่มจริงจังเมื่ออายุ 50 ปี ซึ่งอาจจะช้าเกินไป
แต่คำตอบที่ดีที่สุด คือ ยิ่งเริ่มเร็ว ยิ่งดี ถือเป็นเคล็ดลับสำคัญของการวางแผนเกษียณ เพราะพลังของดอกเบี้ยทบต้นที่จะทำให้เงินเก็บเงินลงทุนเติบโตได้อย่างน่าประทับใจ

คำถามที่ 2 จะเกษียณเมื่อไร คำถามนี้มีสองแนวคำตอบ อย่างแรก คือ เกษียณตามที่ทำงานกำหนด เช่น อายุ 55 ปี หรือ 60 ปี ขณะที่แนวที่สอง คือ ตามที่ตัวเองฝันหรือตั้งเป้าหมายไว้ เช่น อยากเกษียณตอนอายุ 40 ปี เป็นต้น

คำถามที่ 3 จะใช้ชีวิตหลังเกษียณกี่ปี คำถามนี้ตอบยาก เพราะไม่มีใครรู้อนาคต แต่มีแนวคำตอบชวนคิด สองแบบ แบบแรก คือ ใช้อายุขัยเฉลี่ยของคนไทย ซึ่งคาดว่าในอนาคตจะอายุยืนขึ้นจากเดิมอยู่ในช่วงอายุ 72 - 75 ปี ก็อาจเพิ่มขึ้นอยู่ในช่วงอายุ 80 - 85 ปีตามแนวโน้มสังคมสูงวัย
แบบที่สอง คือ ใช้อายุเฉลี่ยของคนในครอบครัว ถ้าประวัติครอบครัวของคุณปู่ คุณย่า คุณตา คุณยายอายุยืน 90 ปีหรือ 100 ปี ก็มีแนวโน้มว่าลูกหลานจะมีโอกาสที่จะอายุยืนตามไปด้วย คำตอบนี้ อยากให้ดูค่าที่มากกว่า

คำถามที่ 4 จะใช้เงินหลังเกษียณเท่าไรต่อเดือน ถ้าอยากมีไลฟ์สไตล์ตามเดิมก็อาจประมาณการจากค่าใช้จ่ายในปัจจุบัน ซึ่งมีหลักว่าในวันที่เกษียณจะใช้จ่ายลดลงเหลือประมาณ 70% ก่อนเกษียณ โดยค่าใช้จ่ายที่ลดลงส่วนใหญ่จะเป็นค่าใช้จ่ายในการทำงาน นอกจากค่าใช้จ่ายที่ลดลงแล้ว หลังเกษียณอย่าลืมว่าอาจมีค่าใช้จ่ายบางตัวที่เพิ่มขึ้น

คำถามที่ 5 มีเงินเก็บเพื่อการเกษียณแล้วหรือยัง แหล่งเงินเก็บเงินออมเพื่อการเกษียณมีหลายแหล่งที่บางครั้งอาจจะลืมหรือไม่ได้ให้ความสำคัญ
ความรู้ทางการเงิน